OzLabs/hebrew-wiki-articles huggingface dataset:
מוחמד רזא פלאח זאדה

מוחמד רזא פלאח זאדה (בפרסית: محمد رضا فلاح زاده, נולד ב-1962), המוכר גם בכינויו "אבו בכר", הוא מפקד צבאי איראני במשמרות המהפכה האסלאמית וסגן מפקד כוח קודס.

== ביוגרפיה ==
פלאח זאדה נולד בשנת 1962, באברוקה שבפרובינציית יזד באיראן.<ref name=":0"></ref>

פלאח זאדה החל את שירותו הצבאי בתקופת מלחמת איראן–עיראק בתפקידים זוטרים. אחיו, מוחמד בכר, נהרג באחד מהקרבות של מלחמת איראן–עיראק.<ref name=":0" />

בין תפקידיו במשמרות המהפכה היה פלאח זאדה ראש פרובינציית אספהאן (שם פיקד על חטיבת אל-מהדי ה-33 ), ראש פרובינציית פארס (חטיבת פאג'ר ה-19) וראש פרובינציית יזד.<ref name=":0" />

בין השנים 2007–2013 מונה פלאח זאדה לתפקיד מושל פרובינציית יזד,<ref name=":1"></ref> מקום מולדתו, במינוי פוליטי תחת נשיא איראן מחמוד אחמדינז'אד. פלאח זאדה עצמו הואשם בכך שהחליף עובדי מדינה מקצועיים בפרובינציה באנשי משמרות המהפכה, ושבזבז יותר זמן בקידום הקריירה האישית שלו בטהראן מאשר בשירות הקהילה המקומית. הסיקור על תקופת כהונתו בשפה האנגלית התמקד בעיקר במשלחות מגאנה, צרפת ויפן שביקרו ביזד כדי לבחון אפשרויות השקעה, אך אף אחת מהן לא התממשה. כאשר הנשיא חסן רוחאני פיטר את פלאח זאדה בשנת 2013, מחליפו טיהר את קציני משמרות המהפכה שמינה מהמנהל הפרובינציאלי והחזיר את עובדי המדינה.<ref name=":0" />

לאחר שפוטר, חזר פלאח זאדה לשורות משמרות המהפכה, תחילה בתפקיד ניהולי - הוא מונה למפקד Karbala Roads and Urban Development, חברה-בת של Khatam-al Anbiya Construction Headquarters , חברת הבנייה הגדולה באיראן. אולם בתוך בתוך חודשים ספורים הוא הוצא מתפקיד זה והוצב בסוריה כמפקד צבאי.<ref name=":0" /> הוא שימש כעוזרו של מפקד כוח קודס לענייני תיאום, תחת קאסם סולימאני.<ref name=":1" /><ref name=":2"></ref>

באפריל 2016 סיים פלאח זאדה את שירותו בסוריה לאחר שנפצע בלחימה. בינואר 2017 הוא התאושש ונשלח לשיחות השלום הסוריות באסטנה, בירת קזחסטן, כיועצו של סגן שר החוץ האיראני, חוסיין ג'אברי אנסארי.<ref name=":0" />

בתחילת 2019, בהתבסס על ביצועיו בקרבות בחלב, המליץ סולימאני על קידומו של פלאח זאדה לדרגת בריגדיר גנרל ומינה אותו לתפקיד ראש מטה כוח קודס.<ref name=":0" />

ב-18 באפריל 2021 מת בעקבות התקף לב סגן מפקד כוח קודס במשמרות המהפכה של איראן, מוחמד חג'אזי. יום לאחר מכן, ב-19 באפריל, בהמלצתו של חוסיין סלאמי, מפקד משמרות המהפכה ולאחר אישורו של המנהיג העליון עלי ח'אמנאי, התמנה פלאח זאדה לתפקיד סגן מפקד כוח קודס במקום חג'אזי.<ref name=":2" />

==קישורים חיצוניים==

== הערות שוליים ==

קטגוריה:אנשי משמרות המהפכה האסלאמית
קטגוריה:איראנים שנולדו ב-1962
אסף קריספיס

אסף קריספיס (נולד ב־27 באפריל 1984<ref></ref>) הוא כדורגלן עבר ישראלי, ששיחק בעמדת הקשר.

== קריירה ==
קריספיס החל לשחק כדורגל במחלקת נוער של מכבי תל אביב, ובעונת 2001/2002 הוביל את קבוצת הנוער לזכייה בדאבל.

את הופעת הבכורה של קריספיס בגביע הטוטו ערך בגיל 17.5 בלבד ובו כבש צמד נגד מכבי פתח-תקווה, לאחר מכן ערך את משחק הליגה הראשון וכבש שער בכורה חשוב בעונת האליפות של הקבוצה הבוגרת בשנת 2002/2003 נגד בני יהודה, עונה שהוכרעה לפי הפרש שערים.

בינואר 2005 עבר לשחק בקבוצת עירוני קריית שמונה. במדיה שיחק עונה וחצי 42 משחקים וכבש 9 שערים.

את תחילת עונה 2006/2007 החל בהפועל אשקלון ובמדיה שיחק מספר חודשים לא מרשימים במיוחד ועבר לשחק באותה עונה בהפועל ירושלים.

בעונת 2007/2008 חתם במכבי הרצליה במדיה שיחק במשך 7 עונת ב-254 משחקים וכבש 19 שערים.

קריספיס אף שיחק בנבחרת הנערים ובנבחרת בנוער ב-8 משחקים וכבש 2 שערים.

== קישורים חיצוניים ==

* 
* https://m.ynet.co.il/Articles/2707654

== הערות שוליים ==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני עירוני קריית שמונה
קטגוריה:כדורגלני הפועל אשקלון
קטגוריה:כדורגלני מכבי הרצליה
קטגוריה:כדורגלני הפועל מרמורק
קטגוריה:כדורגלני הפועל הרצליה
קטגוריה:ישראלים שנולדו ב-1984
מיכאיל מיכאילוב (חסיד אומות העולם)

מיכאיל גאורגייב מיכאילוב (בבולגרית: Михаил Георгиев Михайлов; 1917, סופיה, ממלכת בולגריה – 27 בינואר 1991, תל אביב-יפו, ישראל) היה חסיד אומות העולם, אשר תמך ביהודים רבים במהלך מלחמת העולם השנייה, לאחר הצטרפות בולגריה למדינות הציר, עם חתימתה על ההסכם התלת-צדדי.<ref>מעריב, גיליון 18 בינואר 1987, עמ' 27 ([https://www.nli.org.il/ar/newspapers/mar/1987/01/18/01/page/27 מאורכב])</ref> הוא עלה לישראל בגפו בשנת 1969, והוכר כחסיד אומות העולם על ידי "יד ושם" בשנת 1971. בשנת 1988 זכה באות יקיר העיר תל אביב, בה התגורר, יחד עם חסידי אומות עולם נוספים.

== ביוגרפיה ==
=== בבולגריה ===
מיכאילוב היה רואה חשבון אשר התגורר בסופיה, בולגריה. הוא התגורר בשכונה יהודית, ועל כן על מכריו וחבריו נמנו יהודים רבים. לאחר פלישת גרמניה הנאצית לבולגריה, נשלחו חלק מחבריו למחנות לעבודות כפייה. בכדי לעזור להם, מיכאלוב סיכן את חייו והסתנן לתוך המחנות והביא להם אוכל, ביגוד ותרופות.

ניצול השואה דוד יוסף אזיסוב סיפר כי מיכאילוב הציל אותו ואת אביו כאשר נאסרו על ידי השלטונות, בכך שהצליח לגרום לשחרורם.

ניצולי השואה דניאל ותמרה אמריליו מספרים, כי במאי 1943, כאשר השלטונות גרשו את היהודים מסופיה לאזור הכפרי (פאזארג'יק) הפקידו בידו את ביתם וכל רכושם. מיכאילוב ביקרם לעיתים קרובות במקום מושבם החדש, ואיתו הביא תרופות ומזון שהיו נחוצים.
גם חבריו היהודים האחרים שכללו את הניצולים לוסי אלסעיד, משפחת לוי ומשפחת בוני הפקידו בידיו את רכושם. אחרי המלחמה כאשר חזרו לסופיה, כל היהודים קיבלו את רכושם, עד הפרט האחרון ומבלי שמיכאילוב קיבל על כך כל תמורה.

=== בישראל ===
לא ידועות קורותיו של מיכאילוב עד עלייתו ארצה. בשנת 1969 מיכאילוב, שראה עצמו חלק מהמדינה והחליט לקשור את גורלו בגורל המדינה היהודית הצעירה, עלה לישראל בגפו. ב-1971 הוכר כחסיד אומות העולם על ידי "יד ושם", לאחר עדות הניצולים על החסד שעשה עמם.

ב-1988 זכה, יחד עם חסידי אומות עולם אחרים, באות יקיר העיר תל אביב. על אף חסדיו עם העם היהודי בתקופת השואה, חייו של מיכאילוב בישראל לא היו קלים: הוא סבל מעוני והתגורר בתנאים קשים בבת ים, בדירה צפופה אשר שכנה בתוך מקלט ולעיתים אף בחדר מדרגות. הוא סבל מהתעמרויות משכניו היהודים שידעו שאינו יהודי, והיו מציירים צלבי קרס מחוץ למקום מגוריו.

שמו של מיכאילוב עלה בתחקיר "כלבוטק" משנת 1986 אשר התרכז בתנאים המחפירים בהם חיים חסידי אומות עולם בישראל. לאחר שידור התחקיר אשר עורר הד רב, ביוזמת ראש עיריית תל אביב-יפו שלמה להט, הוצא מיכאילוב הוצא ממקום מגוריו בבת-ים, והועבר לדירה ראויה אשר סופקה על ידי עיריית תל אביב לכל חסידי אומות העולם ששהו במצב דומה.

בעקבות התכנית, נחקק "חוק חסידי אומות העולם", שהעניק להם קצבה חודשית בגובה השכר הממוצע במשק. על התחקיר הזה אמר רפי גינת כי "מדובר בגויים נוצרים שבמהלך מלחמת העולם השנייה חירפו את נפשם וסיכנו את משפחתם כדי להציל יהודים. בהתחלה קיבלו אותם יפה בארץ ואפילו נטעו עץ על שמם, אבל אחר כך זרקו אותם לכלבים. הם חיו כאן בלי זכויות, וזו פשוט הייתה חרפה לאומית. כשחשפנו את הסיפור ישב אז באולפן נשיא המדינה חיים הרצוג, ואנחנו הזלנו ביחד דמעה. לדעתי זה ההישג האנושי הכי גדול של 'כלבוטק' בתולדותיה".

מיכאילוב נפטר בשנת 1991 ונקבר בבית הקברות האורתודוקסי ביפו. קברו מסומן כקבר של חסיד אומות העולם.

==קישורים חיצוניים==
* 

== הערות שוליים ==

קטגוריה:ילידי 1917
קטגוריה:בולגרים חסידי אומות העולם
קטגוריה:יקירי תל אביב-יפו לשנת 1988
קטגוריה:רואי חשבון
קטגוריה:ישראלים שנפטרו ב-1991
קטגוריה:בולגרים שנפטרו ב-1991
מקון

מקון (בצרפתית: Mâcon), הידועה גם בשם מאסקון (בצרפתית: Mascon), היא עיר בחבל בורגון-פראנש-קונטה, צרפת. העיר מוכרת בשל היין הייחודי שלה, מקונה .

== גאוגרפיה ==
העיר נמצאת כ-113 ק"מ מבירת החבל בורגון-פראנש-קונטה, דיז'ון, וכ-339 ק"מ מבירת צרפת, פריז. בנוסף, העיר נמצאת ליד הנהר סון.

== אקלים ==

== ערים תאומות ==
* 
* 
* 
* 
* 
* 
* 
* 
* 

== גלריה ==
<gallery>
קובץ:1988 tour-de-france-peloton-entering-macon-jul-2006.jpg|טור דה פראנס 2006 עובר ליד העיר מקון
קובץ:Église Saint-Pierre de Mâcon (France 2015) (16888753397).jpg|כנסיית פירס הקדוש, מקון
קובץ:Square Paix - Mâcon (FR71) - 2021-03-01 - 1.jpg|כיכר השלום, מקון
קובץ:Arrêt Bus Place Barre Mâcon 1.jpg|מראה רחוב במקון
קובץ:Cathédrale St Vincent Mâcon 3.jpg|כנסיית מקון 
</gallery>

== קישורים חיצוניים ==

* 

* 

== הערות שוליים ==

קטגוריה:בורגון-פראנש-קונטה
קטגוריה:צרפת: ערים
ח'ירבת כרמה

ח'ירבת כרמה (בערבית: كرمة) הוא כפר פלסטיני, הממוקם כתשעה קילומטרים דרומית-מערבית לחברון. הכפר ממוקם בנפת חברון שבחלק הדרומי של יהודה ושומרון.

== היסטוריה ==
ב-1883 מפת הקרן לחקר ארץ ישראל מצאה עקבות של שרידים, מה שהם כינו "Traces of ruins".

על פי הלשכה הפלסטינית המרכזית לסטטיסטיקה, בכפר הייתה אוכלוסייה של 1,386 אנשים בשנת 2007.

== לקריאה נוספת ==
* [http://www.iaa-archives.org.il/zoom/zoom.aspx?folder_id=93&type_id=6&id=8383 מפת IAA של מערב יהודה ושומרון]
* [http://vprofile.arij.org/hebron/pdfs/karma.pdf כפר כרמה (גיליון עובדות)]
* [http://vprofile.arij.org/hebron/pdfs/Karma_pr_en.pdf כפר כרמה (פרופיל)], ARIJ
* [http://vprofile.arij.org/hebron/pdfs/needsfordevelopment/Karma_vp_en.pdf סדר העדיפויות והצרכים לפיתוח בכפר קארמה המבוססת על הערכת הקהילה והרשויות המקומיות], ARI

== הערות שוליים ==

קטגוריה:נפת חברון
קטגוריה:הרשות הפלסטינית: יישובים
M-Systems

מטה M-Systems בכפר סבא לאחר רכישת החברה על ידי SanDisk
DiskOnChip Plus MD2811-D32-V3
M-Systems Ltd הייתה יצרנית ישראלית של מוצרי אחסון זיכרון הבזק שהוקמה בשנת 1989 על ידי דב מורן ואריה מרגי ושכנה בכפר סבא.

בשנת 1993 נרשמו ניירות הערך של החברה למסחר בנאסד"ק.

החברה נודעה בעיקר בפיתוח ורישום פטנט של כונן ההבזק הראשון, ששווק בשנת 1995 בשם DiskOnChip (DoC) ושימש בטלפונים סלולריים. DiskOnChip פותח במרכז המו"פ שהוקם על ידי M-Systems בשם EUROM. ריק יוריליו, רוני לוי ודייוויד דייטשר היו האנשים שעבדו על פיתוח ושיווק DOC הראשון של 2 מגה בייט. מוצר זה המשיך לקבל את הפרס החדשני ביותר מ-EDN בשנת 1995 ובהמשך הפך לכונן ההבזק ו-DiskOnKey.

לקראת סוף המאה העשרים הצטמצמו הכנסות החברה, אך בשנת 2000 הציגה החברה את כונן הבזק מסוג USB הראשון, ששווק בשם DiskOnKey (דיסק און קי). התקן זה, בנפח אחסון של 8, 16 ו-32 מגה בייט, החליף את התקליטונים והתקליטורים לצריבה (CD-RW וכן DVD-RW) וכן החסנים שליפים כמו ZIP ו-JAZZ של חברת Iomega כאמצעי להעברת נתונים בין מחשבים וזכה להצלחה רבה, אך גם למתחרים רבים, עקב הגנת פטנט מוגבלת. ההתקן מתוצרת M-Systems נמכר גם על ידי חברת IBM.

בחצי הראשון של העשור הראשון של המאה ה-21 זכתה החברה להכנסות גבוהות ממכירת DiskOnChip לטלפונים סלולריים ומכשירים ניידים נוספים. החברה יצרה גם את מערכת הגשת הפלאש האמיתית (TrueFFS), שהציגה את זיכרון ההבזק ככונן דיסק למחשב.

בשנת 2006, לאחר 17 שנות פעילות, נרכשה החברה על ידי המתחרה שלהם, SanDisk, תמורת 1.55 מיליארד דולר. לאחר רכישתה המשיכה החברה לפעול מכפר סבא.

באוקטובר 2015 הודיעה וסטרן דיגיטל על רכישת סנדיסק תמורת 19 מיליארד דולר, והרכישה הושלמה ב-12 במאי 2016. הרכישה כללה גם את הפעילות בכפר סבא, שממשיכה כמרכז פיתוח של וסטרן דיגיטל.

==לקריאה נוספת==
* דב מורן, 100 דלתות - מבוא ליזמות, הוצאת ידיעות אחרונות, 2016
* 

==קישורים חיצוניים==

==הערות שוליים==

קטגוריה:חברות ישראליות שעשו אקזיט
קטגוריה:כפר סבא: חברות
קטגוריה:תעשיית אלקטרוניקה בישראל
קטגוריה:חברות ישראליות שנסחרו בנאסד"ק
קטגוריה:דב מורן
שי צוקר

שי צוקר (נולד ב-1963) הוא פרופסור למדעים פלנטריים באוניברסיטת תל אביב. משמש ראש בית הספר לסביבה ולמדעי כדור הארץ באוניברסיטה.

==קורות חיים==
נולד בתל אביב בשנת 1963. למד לתואר ראשון במתמטיקה ופיזיקה באוניברסיטת תל אביב, שם גם המשיך ללימודי תואר שני ודוקטורט בתחום האסטרופיזיקה תחת הנחייתו של פרופסור צבי מזא"ה. בתקופה זו פרסם את האלגוריתמים TODCOR ו-BLS, שהפכו לכלים סטנדרטיים בחקר כוכבים כפולים ובחיפוש כוכבי לכת חוץ שמשיים על ידי ליקויים, בהתאמה. כמו כן היה חבר בצוות שגילה בשנת 2001 את האקזופלנטה HD209458b, שהתבררה כפלנטה הידועה הראשונה המבצעת ליקוי של כוכב האם שלה.

את הפוסט-דוקטורט שלו ביצע באוניברסיטת ז'נבה, במעבדתם של מי שזכו לאחר מכן בפרס נובל מישל מאיור ודידיה קלו, ובהמשך במכון ויצמן למדע, שם עבד עם טל אלכסנדר בשיתוף פעולה עם צוותו של ריינהרד גנצל בגרמניה. במחקריהם חזו כי ניתן לאשש כמה מיסודות תורת היחסות באמצעות תצפיות על מסלוליהם של כוכבים סביב החור השחור במרכז גלקסיית שביל החלב, טענה שאושרה תצפיתית כעבור כעשור במחקר שהביא לזכייתו של ריינהרד גנצל בפרס נובל.

בשנת 2005 שי צוקר מונה למרצה בכיר בחוג לגיאופיזיקה ולמדעים פלנטריים באוניברסיטת תל אביב, ולפרופסור מן המניין בחוג בשנת 2014. הוא פרסם יותר ממאה<ref></ref> פרסומים מדעיים העוסקים במגוון תופעות אסטרונומיות, ובעיקר כוכבים כפולים וכוכבי לכת חוץ שמשיים. מרבית המחקרים שלו עושים שימוש בשיטות סטטיסטיות ושיטות עיבוד נתונים מתקדמות באסטרונומיה ("אסטרוסטטיסטיקה").

צוקר חבר בקונסורציום DPAC , הממונה על עיבוד הנתונים מטלסקופ החלל גאיה של סוכנות החלל האירופית. במסגרת זו הוא מתמקד באפשרות גילויים של כוכבי לכת חוץ שמשיים באמצעות נתוני החללית. בשנת 2021 המאמצים החלו לשאת פרי ו-DPAC הכריז על גילויה של פלנטה ראשונה באמצעות גאיה, על ידי צוותו של שי צוקר. ביוני 2022 הצוות אפיין בפירוט את שתי הפלנטות הראשונות של גאיה שאף זכו אז לקבל שמות רשמיים - Gaia-1b ו-Gaia-2b. בנוסף, פורסם כי צוותו של צוקר מוביל, יחד עם צבי מזא"ה, שיתוף פעולה טרנס אטלנטי בין טלסקופ החלל גאיה של סוכנות החלל האירופאית לבין טלסקופ החלל TESS של נאס"א. שיתוף פעולה זה צפוי להניב גילויים רבים של כוכבי לכת חוץ שמשיים.

שי צוקר מתגורר בגבעתיים, נשוי לד"ר מיכל צוקר ואב לשני ילדים.

== קישורים חיצוניים ==
* 

* [https://www.youtube.com/watch?v=FbX-VeX0MJ4&ab_channel=TAUVOD הרצאה של שי צוקר בנושא טלסקופ החלל גאיה]
* [https://www.youtube.com/watch?v=YmlYDhsoqGk&ab_channel=TAUVOD הרצאה של שי צוקר בנושא פלנטות מחוץ למערכת השמש]

==הערות שוליים==

קטגוריה:מדענים ישראלים
קטגוריה:פיזיקאים ישראלים
קטגוריה:אסטרונומים ישראלים
קטגוריה:אסטרופיזיקאים ישראלים
קטגוריה:סגל אוניברסיטת תל אביב: פיזיקה ואסטרונומיה
קטגוריה:בוגרי אוניברסיטת תל אביב
קטגוריה:גבעתיים: אישים
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1963
Hammer to Fall

Hammer to Fall הוא סינגל של להקת הרוק הבריטית קווין. השיר, שנכתב על ידי גיטריסט הלהקה בריאן מיי, נכלל באלבום The Works משנת 1984. זהו הסינגל הרביעי והאחרון באלבום.

השיר הגיע למקום השלישי בדרום אפריקה, מקום 13 במצעד הסינגלים בבריטניה, מקום 24 בפולין ולמקום ה-55 באוסטרליה.

הקליפ של השיר צולם בבריסל במהלך The Works Tour.

"Hammer to Fall" היה השיר השלישי שהלהקה ביצעה בהופעה שלה בלייב אייד בשנת 1985.

==מיקומי שיא==

==קישורים חיצוניים==

קטגוריה:שירי קווין
קטגוריה:שירים באנגלית
קטגוריה:שירי מחאה
קטגוריה:שירים נגד מלחמה
קטגוריה:שירים על מלחמה גרעינית ונשק
קטגוריה:שירי הארד רוק
קטגוריה:שירי מטאל
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
רקת

תל רַקַּת צופה על הכנרת כ־2 ק"מ מצפון לטבריה
תצפית בראש תל רַקַּת

== אזכורים במקרא ==
רַקַּת הייתה עיר "מִבְצָר" בנחלת שבט נַפְתָּלִי, והיא נזכרת בין ערי המִבְצָר חַמַּת וכִנָּרֶת (שגם הן משוערות כיושבות על החוף המערבי של הכנרת):

==זיהוי האתר==
שאלת הזיהוי של רַקַּת ופרשנות שמה העסיקה את חכמי התלמוד, כיוון שבהיותה עיר "מבצר" מוקפת חומה, חלות עליה הלכות מיוחדות לערים שכאלה. התלמוד בדרך כלל מזהה את רקת עם טבריה ואחת הפרשנויות לשמה הוא 

כיום מקובל הזיהוי של רַקַּת עם ח'רבת אל־קֻנֵיטְרָה/תל אִקְלַטִיֶה. אתר זה נמצא סמוך לחוף הכנרת כ־2 ק"מ מצפון לטבריה, במקום השולט, כראוי ל"מבצר", על הדרך שעברה למטה על חוף האגם (ראו במפה). לרגלי התל, על שפת הכנרת, נובעים ארבעה מעיינות (עינות רקת/אל־אלפליה) ששימשו להשקיה גם בימי קדם. בתל עצמו נמצאו עדויות ליישוב בתקופה הכנענית (ברונזה) והישראלית (ברזל), בעיקר בצורת חרסים ושרידי מבנים.

==הערות שוליים==

קטגוריה:הכנרת
כנרות
דסקית! דסקית! (סרט)

"דסקית! דסקית!" (ברוסית: Шайбу! Шайбу!) הוא סרט אנימציה סובייטי, בבימויו של האנימטור בוריס דז'יוקין.

== עלילה ==
במשחק הוקי קרח נפגשות הקבוצות "מטאור" ו"ווימפל", האחת קבוצה מקצוענית הכוללת שחקנים בכירים ויהירים, והשנייה קבוצה ידידותית של שחקנים חדשים. הרבע הראשון מסתיים עם ניצחון מוחץ צפוי 3:0 לטובת מטאור. במהלך ההפסקה מאמן קבוצת ווימפל, שמסביר את הטקטיקות החדשות, דוחף את השחקנים לניצחון. הרבע השני מוביל לנקודת מפנה במשחק. אבל התוצאה עדיין לטובת מטאור - 4:2. ברבע השלישי אחד משחקני ההוקי של ווימפל נפצע קשה, ולא הצליח להמשיך את המשחק, מה שנראה כי הוא מסכן את המשך המשחק. בכך, שחקן הוקי חובב, ג'ינג'י חסר שם, הדמות הראשית נחלצת לעזרת "ווימפל" - ובעזרתו הקבוצה מנצחת בתוצאה 6:5.

== הפקה ==
{| class="standard"
| בימוי
| בוריס דז'יוקין
|-
| תסריטאים
| אלכסנדר קומה, סאקו רונגה, בוריס דז'יוקין
|-
| מעצבי הפקה
| סבטוזר רוסאקוב, בוריס דז'יוקין
|-
| אנימטורים
| ואדים דולגיך, ויקטור ארסנטייב, ויולטה קארפ, אנטולי סולין, סרגיי דז'יוקין, בוריס דז'יוקין
|-
| צילום
| ילנה פטרובה
|-
| פסקול
| אלכסנדר ורלמוב
|-
| מהנדס קול
| בוריס פילצ'יקוב
|-
| עריכה
| נינה מאיורובה
|}

== קישורים חיצוניים ==

* [http://www.animator.ru/db/?p=show_film&fid=2157&sp=1 "דסקית!] [http://www.animator.ru/db/?p=show_film&fid=2157&sp=1 דסקית!]" [http://www.animator.ru/db/?p=show_film&fid=2157&sp=1 סטילס מהסרט]

קטגוריה:סרטי 1964
קטגוריה:סרטים סובייטיים
קטגוריה:סרטי אנימציה בסטופ-מושן
קטגוריה:סרטי ספורט רוסיים
קטגוריה:סרטי הוקי קרח
קטגוריה:סרטים ברוסית
יבגני קושלב

יבגני ולנינוביץ' קושלב (ברוסית: Евгений Валентинович Кошелев; נולד ב-20 ביולי 1979, בדונצק, אוקראינה הסובייטית, ברית המועצות) הוא מנהל ספורטיבי ומתורגמן אוקראיני-רוסי, המכהן כמנהל קבוצת הכדורגל זניט סנקט פטרבורג.

==קריירה==
בשנת 2001 סיים את לימודיו בפקולטה לפילולוגיה גרמנית של האוניברסיטה הלאומית של דונצק עם תואר בשפות וספרות אנגלית וצרפתית. בשנת 2004 קיבל תעודה מאוניברסיטת קיימברידג' בידע המקצועי של השפה האנגלית.

הוא החל את הקריירה שלו בעולם הכדורגל שלו בשנת 2004, בגיל 25, כשמונה לעוזר במחלקה ליחסים בינלאומיים של מועדון הכדורגל שחטאר דונצק. מאז 2006 עבד כעוזרו של מנהל האקדמיה לכדורגל בשחטאר וסיפק תמיכה מנהלית למנהל האקדמיה בניהול השוטף של עבודתה. הוא היה מעורב בניהול הלוגיסטי של המועדון והיה אחראי לארגון משחקי ליגת האלופות וגביע אופ"א עבור שחטאר. בשלב זה הוא פגש את המאמן הנק ואן סטי שהיה זקוק למתורגמן מקצועי. ההולנדי העריך מאוד את הפוטנציאל של קושלב והציע לו הצעה עסקית. יחד עם ואן סטי עבר יבגני לסנקט פטרבורג ושימש כמתורגמן שלו.

בשנת 2009, ביום הולדתו ה-30, מונה לסגן מנהל האקדמיה של זניט סנקט פטרבורג, הידע מבשפות וניסיון רב בתחום היחסים הבינלאומיים סייעו לו ליצור שיתוף פעולה הדוק עם המנהל הספורטיבי של לוקומוטיב אריק שטופלהאוס. לבסוף ביוני 2014 מונה למנהל הקבוצה ומאז אחראי לניהולה השוטף והתקין של הקבוצה בעיקר בתחום הלוגיסטי.

== קישורים חיצוניים ==
* [https://fc-zenit.ru/zenit/coaches/koshelev/ יבגני קושלב], באתר זניט סנקט פטרבורג
* [https://premierliga.ru/staff/staff_5241.html יבגני קושלב], באתר ליגת העל הרוסית בכדורגל

==הערות שוליים==

קטגוריה:מנהלים רוסים
קטגוריה:רוסים ממוצא אוקראיני
קטגוריה:מנהלים ספורטיביים בכדורגל
קטגוריה:זניט סנקט פטרבורג: אישים
קטגוריה:רוסים שנולדו ב-1979
קטגוריה:אוקראינים שנולדו ב-1979
קרל קולר

קרל קולר (בגרמנית: Karl Koller; 9 בפברואר 1929 – 24 בינואר 2009) היה כדורגלן ומאמן אוסטרי, ששיחק בעמדת הקשר.

==ביוגרפיה==
קולר נולד בשנת 1929 בהולס שבאוסטריה והחל את הקריירה במועדון פירסט וינה בעונת 1949/50. הוא נחשב, לצד ארנסט אוקווירק וגרהרד הנפפי, לאחד הקשרים האוסטרים הטובים בכל הזמנים ודורג על ידי IFFHS כאחד מ-100 הכדורגלנים האירופיים הטובים של המאה ה-20. קולר הצליח בצד ההגנתי וגם בהתקפי, וזכור בטכניקה, חוזקות והבעיטות החזקות ממרחקים שהיו לו. בעונת 1954/55 זכה עם פירסט וינה בליגה האוסטרית.

===נבחרת אוסטריה===
קולר ערך את הופעת הבכורה שלו בנבחרת אוסטריה בשנת ב-1952 במשחק ידידות נגד נבחרת בלגיה. במונדיאל 1954 שנערך בשווייץ שיתף פעולה בקישור עם אוקווירק, וסיים עימה במקום השלישי. קולר השתתף בכל המשחקים.

במונדיאל 1958 נכלל גם כן בהרכב, אך הפעם אוסטריה לא הרשימה כמו בטורניר הקודם. היא הוגרלה לשלב בתים קשה מול אנגליה, ברזיל וברית המועצות. בתיקו 2–2 נגד אנגליה קולר כבש את אחד משעריו המעטים שלו במדיה. הופעתו האחרונה הגיעה בספטמבר 1965 במוקדמות המונדיאל נגד הונגריה.

===לאחר הפרישה===
קולר אימן את וינר נוישטאדט ופירסט וינה. הוא התגורר בבלומאו-נוירסהוף, שם היה בעל פונדק עד שנת 2000. קולר נפטר ב-24 בינואר 2009 בגיל 79 ונקבר בבית הקברות המקומי.

== גלריה ==
<gallery widths="300px" heights="250px">
קובץ:Österrike 1958.jpg|קולר (עומד, שלישי משמאל) עם נבחרת אוסטריה בשנת 1958
קובץ:Blumau-Neurißhof - Friedhof, Grab Karl Koller (02).jpg|מצבתו בבית הקברות שבבלומאו-נוירסהוף
</gallery>

==תארים==
;פירסט וינה
*אליפות אוסטריה: 1955
;נבחרת אוסטריה
*מקום שלישי בגביע העולם: 1954

==קישורים חיצוניים==

==הערות שוליים==

קטגוריה:כדורגלנים אוסטרים
קטגוריה:כדורגלני נבחרת אוסטריה
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:אוסטרים שנולדו ב-1929
קטגוריה:אוסטרים שנפטרו ב-2009
סקוילצ'ה

סקוילצ'ה (באיטלקית: Squillace) היא עיר ורשות מקומית בנפת קטנזארו, מחוז קלבריה שבאיטליה. ראשיתה במאה ה-7 לפנה"ס, אז נוסדה על ידי מתיישבים על בסיס שרידים של היישוב העתיק מהתקופה הרומית. העיר שוכנת לחופי מפרץ סקוילצ'ה.

העיר הוקמה כמבצר ביזנטי, בתקופה שהאזור נשלט עלי ידי האימפריה הביזנטית. בימי הביניים העיר סבלה מהתקפות של סרצנים, שאף החזיקו בה בסיס צבאי. לאחר תקופת השלטון הקצרה, העיר עברה לשליטה של נורמנים, ובשנת 1044 הם הקימו בה מבצר חדש. בהמשך העיר עברה לשליטתה של משפחת בורג'ה, וזאת עד לשנת 1735.

==קישורים חיצוניים==

* 

קטגוריה:קלבריה: ערים
בית השטן

הסרט המלא
בית השטן (בצרפתית: Le Manoir du diable; באנגלית: The House of the Devil) הוא סרט אילם צרפתי קצר משנת 1896, בבימויו של ז'ורז' מלייס. הסרט, בן שלוש דקות (שנחשב ארוך לתקופתו), מיועד לבדר ולהפליא את צופיו, אך בשל תוכנו הוא נחשב לסרט האימה הראשון בהיסטוריה של הקולנוע, בין היתר בשל הופעתו של עטלף ההופך לאדם, פרט שהביא חלק מהצופים לראות בו סרט ערפדים.

הסרט נחשב לאבוד עד לשנת 1988, כאשר עותק ממנו התגלה בארכיון הקולנוע של ניו זילנד.

==עלילה==
הסרט נפתח במראה של עטלף גדול המעופף לתוך מבנה של טירה מימי הביניים. העטלף לובש לפתע את דמותו של השטן. הוא מזמן למקום עוזר וקלחת מכשפים, שמתוכה עולה דמות אישה.

החדר מתרוקן לרגע, ואז נכנסים אליו שני ברנשים מטורזנים. עוזר השטן חוזר, דוקר בהם באחוריהם בקלשון, נעלם וצץ בפינות שונות של החדר. שני האנשים נבהלים, ואחד מהם נמלט. עוזר השטן ממשיך להתל בשני, משגר רהיטים מפינה לפינה של החדר, ולבסוף מציג לפניו שלד. האיש תוקף את השלד בחרבו, והשלד הופך לפתע לעטלף ואז לשטן, אשר מזמן ארבע רוחות רפאים כדי להכניע את האיש. לאחר שהאיש מתאושש מהתקפתם, מציג השטן לפניו את האישה שברא בתוך הקלחת, והוא מתרשם מיופייה. אז הופך אותה השטן לנגד עיניו למכשפה זקנה, ולאחר מכן שוב לארבע רוחות רפאים.

האיש הראשון חוזר ותוקף את רוחות הרפאים, אך לאחר שהן רודפות אחריו, הוא נמלט בקפיצה מעל מעקה מרפסת החדר. האיש האחר מתעמת עם השטן, ולבסוף מציג בפניו צלב, שלמראהו השטן נסוג.

==הפקה==
הסרט צולם בגן ביתו של מלייס בפריז בעזרת תפאורה מצוירת.

בתקופה שבה הופק הסרט הופיעו שחקנים בסרטים כדמויות אנונימיות ולא ניתן להם קרדיט, אך ידוע שאת דמות האישה שהופיעה מתוך הקלחת גילמה השחקנית ז'אן ד'לסי, שהופיעה ברבים מסרטיו של מלייס ובהמשך הייתה לאשתו השנייה. קיימת השערה שאת דמותו של השטן גילם ז'ול-אז'ן לגרי (Jules-Eugène Legris), קוסם אשר הופיע בתיאטרון רובר-אודן (Théâtre Robert-Houdin) בפריז וכן בסרטו הידוע של מלייס "מסע אל הירח" משנת 1902.

הסרט יצא לאקרנים על ידי הסטודיו של מלייס, שנקרא Star Film Company. בארצות הברית הוא הוקרן בשם "הטירה הרדופה", ובבריטניה - "טירת השטן". אין לבלבל בין סרט זה לבין סרט אחר של מלייס, שהופק זמן קצר לאחר מכן - "Le Château hanté" . אותו סרט נקרא גם הוא "הטירה הרדופה".

בספר Universal Monsters: Origins, שיצא לאור ב-2016, כתב כריסטופר ריפלי כי הסרט משעשע יותר מאשר מטיל אימה, כי בולט ניסיונו של מלייס בסרט לקסום דמות מתוך דמות אחרת, וכי הוא השתמש באמצעים המוגבלים של התקופה ובדמיונו כדי ליצור הפקה מרשימה למדי.

==קישורים חיצוניים==

* 

==הערות שוליים==

קטגוריה:סרטי אימה
קטגוריה:סרטי רוחות רפאים
קטגוריה:סרטים צרפתיים
קטגוריה:סרטי שחור-לבן
קטגוריה:סרטים אילמים
קטגוריה:סרטים קצרים
קטגוריה:סרטי 1896
פונט-סנט-אספרי

פונט-סנט-אספרי (בצרפתית: Pont-Saint-Esprit) היא עיירה קטנה במחוז גארד שבדרום צרפת, השוכנת על נהר רון.

== היסטוריה ==
הגשר שמחבר בין שני חלקי העיירה מצידי הרון תועד על ידי הצליין האירי סימון שמאוניס בשנת 1323 בדרכו לארץ הקודש.

פונט-סנט-אספרי מפורסמת כעיר הולדתו של מישל בובייה, סבה של ג'קלין קנדי-אונאסיס.

ב-16 באוגוסט 1951 התרחשה בעיירה התפרצות של הרעלת ארגוטיזם, שהתבטאה בשינויים פסיכוטיים ובהזיות מרובות אצל יותר מ-250 מתושבי העיירה. 50 מתוכם הוחזקו בכוח במקלט כדי שלא יפגעו בעצמם ובסביבתם, וארבעה תושבים מתו מההרעלה<ref name=":0"></ref>. רוב המחקרים האקדמיים מגדירים את השפעת פטריות ארגוט כגורם למגפה, אולם ישנן תיאוריות המתארות גורמים אחרים כגון הרעלת כספית, LSD, ומעורבות אמריקאית שכוללת ניסויים בסמי הזיה<ref name=":0" /><ref></ref>.

== ערים תאומות ==
* 
* 
* 

== לקריאה נוספת ==
* ג'ון גרנט פולר, "The Day of St. Anthony's Fire", הוצאת מקמילן 1968

== קישורים חיצוניים ==

* 
* [http://www.bbc.co.uk/programmes/b00tg1y1 תוכנית דוקומנטרית על סנט-פונט-אספרי], באתר BBC
* 

== הערות שוליים ==
אנה לוסיה מנזס

אנה לוסיה אלבס דה מנזס (בפורטוגזית: Ana Lúcia Alves de Menezes; 22 בינואר 1975 – 20 באפריל 2021) הייתה שחקנית, מדבבת ובמאית דיבוב ברזילאית.

== ביוגרפיה ==
מנזס נולדה בינואר 1975 ברסיפה, עיר הבירה של פרנמבוקו שבברזיל. היא נכנסה לתחום הדיבוב בשנת 1987, כאשר בין תפקידיה נכללים איימי רוז ב"סוניק X", גוון טניסון ב"בן 10", עליסה ב"עליסה בארץ הפלאות", צ'יהירו ב"המסע המופלא", מיסה אמאנה ב"מחברת המוות", סאם פאקט ב-"ICarly" ו"סאם וקאט", סופי ב"מאמא מיה!" ו"מאמה מיה! Here We Go Again", טוף בייפונג ב"אווטאר", פו ב"טלטאביז" וסטלה ב"מועדון ווינX" ו"עולם הווינX".

היא הייתה מועמדת פעמיים לפרס יאמטו, פרס שנחשב לאוסקר עבור הדיבוב הברזילאי. בשנת 2004 היא הייתה מועמדת לפרס בקטגוריית המדבבת הטובה ביותר, על דיבוב הדמות צ'יהירו בסרט "המסע המופלא". בשנת 2005 היא הייתה מועמדת לפרס בקטגוריית מדבבת המשנה הטובה ביותר, על דיבוב הדמות קוטו באנימה "יו יו האקושו". בשנת 2010 היא זכתה בפרס בקטגוריית מדבבת האנימה הטובה ביותר, על דיבוב הדמות מיסה אמאנה באנימה "מחברת המוות".

בנוסף לתחום הדיבוב, מנזס הייתה לוחמת טאקוונדו והשתתפה בטורנירים בפדרציית טאקוונדו הבין-לאומית, שם זכתה בגביע ארד בשנת 1997.

=== מותה ===
מנזס נפטרה ב-20 באפריל 2021, בגיל 46, בריו דה ז'ניירו, עקב סיבוכים שנגרמו כתוצאה משבץ מוחי. היא אושפזה ב-13 באפריל במרפאה בשכונת גאוויה, ועברה ניתוח חירום חמישה ימים לאחר מכן. לטענת הרופאים, השבץ שהיה לה נגרם על ידי פקקת במוח, וייתכן כי הוא נגרם על ידי מחלת נגיף הקורונה שהייתה למנזס בשנת 2020.

== קישורים חיצוניים ==

== הערות שוליים ==

קטגוריה:שחקניות קולנוע וטלוויזיה ברזילאיות
קטגוריה:מדבבות
קטגוריה:במאי דיבוב
קטגוריה:לוחמות טאקוונדו
קטגוריה:ברזילאיות שנולדו ב-1975
קטגוריה:ברזילאים שנולדו ב-1975
קטגוריה:נפטרות ב-2021
קטגוריה:ברזילאים שנפטרו ב-2021
ניסים ברדה

ניסים ברדה (נולד ב-24 באפריל 1956) הוא כדורגלן עבר ישראלי, ששיחק בעמדת הבלם. ברדה הוא מהכדורגלנים הבולטים שיצאו ממחלקת הנוער של מכבי רמת עמידר ומזוהה איתה, ואף שיחק בנבחרת ישראל.

==קריירה==
ברדה נולד להורים שעלו מטריפולי שבלוב. הוא החל את דרכו בכדורגל במחלקת הנוער של מכבי רמת עמידר. הוא הועלה לקבוצת הבוגרים על ידי המאמן אשר בלוט. בעונת 1979/1980 הגיע עם הקבוצה לגמר גביע המדינה, בו הפסידה עמידר להפועל כפר סבא בתוצאה 4-1.

בשנת 1982 עבר ברדה למכבי פתח תקווה. לאחר מכן עבר לעונה אחת למכבי נתניה, לפני שסיים את הקריירה בשמשון תל אביב, שם התבלט ונחשב לאחד הבלמים הטובים בליגה הלאומית דאז. הישג השיא של הקבוצה בתקופתו היה הגעה לגמר גביע המדינה של 1989/1990.

לברדה 18 הופעות בנבחרת ישראל, איתה שיחק מגוון משחקי ידידות וגם במוקדמות גביע העולם של 1986 ו-1990, והמוקדמות הקדם אולימפיות של 1984.

==תארים והישגים==
;שמשון תל אביב
*גביע המדינה:
**סגנות (1): 1989/1990
*גביע הטוטו:
**זכייה (2): 1986/1987, 1987/1988

== חיים אישיים ==
ברדה נשוי למזל והם הורים לארבעה. המשפחה מתגוררת בפתח תקווה. הוא גמלאי של חברת דן.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני נבחרת ישראל
קטגוריה:רמת גן: כדורגלנים
קטגוריה:כדורגלני מכבי רמת עמידר
קטגוריה:כדורגלני מכבי פתח תקווה
קטגוריה:כדורגלני מכבי נתניה
קטגוריה:כדורגלני שמשון תל אביב
קטגוריה:ישראלים שנולדו ב-1956
Slime & B

Slime & B הוא מיקסטייפ משותף של הזמר-יוצר האמריקאי והראפר האמריקאי יאנג ת'אג. האלבום יצא לאור ב-5 במאי 2020, על ידי חברות התקליטים כריס בראון אנטרטיינמנט ו-RCA רקורדס. המיקסטייפ מכיל הופעות אורח של גאנה, פיוצ'ר, טו שורט ואי-40, בין היתר. "Go Crazy" יצא כסינגל המוביל מתוך המיקסטייפ.

==רקע==
בראון ות'אג שיתפו פעולה בעבר ברמיקס הרשמי של השיר "Wrist" של בראון, מתוך המיקסטייפ המשותף של OHB ובראון, Before the Trap: Nights in Tarzana,<ref>https://www.hotnewhiphop.com/chris-brown-before-the-trap-nights-in-tarzana-new-mixtape.116388.html</ref> ברצועה שיצאה בחינם בשם "Dat Night", בהשתתפות טריי סונגז, וב-"High End", סינגל שיווקי מתוך אלבום האולפן השמיני של בראון, Heartbreak on a Full Moon, בו משתתף גם פיוצ'ר.<ref></ref><ref></ref>

המיקסטייפ הוכרז ב-6 באפריל 2020 על ידי בראון בחשבון האינסטגרם שלו,<ref>https://www.complex.com/music/2020/04/chris-brown-teases-joint-mixtape-young-thug</ref> וב-28 באפריל 2020 הוכרזו שם המיקסטייפ ותאריך צאתו, שנקבע ליום הולדתו ה-31 של בראון.<ref></ref><ref></ref> המיקסטייפ נעשה כולו בביתו של בראון במהלך מגפת הקורונה.<ref>http://grmdaily.com/chris-brown-young-thug-announce-joint-mixtape</ref> לאחר צאתו, חשף יאנג ת'אג כי הוא הקליט את כל הוורסים שלו ביום אחד בלבד.<ref></ref>

== ביקורות ==
קינן דרייגורן מ-HipHopDX שיבח את המיקסטייפ באומרו כי בפרויקט שני האמנים "מזדווגים זה לזה יפה, ויוצרים את הטייפ השיתופי הטוב ביותר שלהם עד כה", והגדיר אותו כ"פארק שעשועים מהנה מההתחלה ועד הסוף, מתפוצץ בצבע גם מהסולנים המוערכים וגם מההפקה תחתיהם". דראגור הוסיף כי "Go Crazy" הוא השיר הטוב ביותר במיקסטייפ.<ref name="hiphopdx.com">https://hiphopdx.com/reviews/id.3679/title.review-young-thug-chris-browns-slime-b-blesses-ladies-with-a-golden-summer-soundtrack</ref>

== הצלחה מסחרית ==
Slime & B הגיע לראשונה למקום ה-55 במצעד הבילבורד 200. האלבום הגיע למצעד לאחר שלושה ימים בלבד של פעילות בקמעונאים דיגיטליים ובשירותי הסטרימינג.<ref name="week1">https://www.billboard.com/charts/billboard-200/2020-05-16</ref> בשיאו, הגיע האלבום למקום ה-24.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:מיקסטייפים מ-2020
קטגוריה:אלבומי יאנג ת'אג
קטגוריה:אלבומים באנגלית
קטגוריה:אלבומים משותפים
קטגוריה:אלבומים שהופקו על ידי מורדה ביטס
קטגוריה:אלבומי חברת RCA רקורדס
סייפה טיבה

סייפה טיבה (באנגלית: Saipa Tiba) היא מכונית משפחתית מתוצרת יצרנית הרכב האיראנית SAIPA (שם מלא: "Saipa Motor Corporation"), אשר מיוצרת משנת 2009

=="סייפה טיבה"==
* דגם "סייפה טיבה" שהוצג לראשונה בתערוכת הרכב בטהראן בדצמבר 2008 היה קרוי "Miniature" (תצורה 5 דלתות האצ'בק). הדגם מבוסס על המכניקה של המכונית מתוצרת קוריאה הדרומית "KIA Pride" , אך עם שיפורים נרחבים מבחינת תזוזה, הפחתת משקל ועמידות
* דגם "סייפה טיבה" 4 דלתות סדאן הוצג לראשונה בספטמבר 2010.
* תצורות: 5 דלתות האצ'בק, 4 דלתות סדאן
* מנוע בנזין קדמי 1.5 ליטר
* סוג הנעה: הנעה קדמית
* דגמי "סייפה טיבה" עוצבו על ידי Italdesign Giugiaro (חברת עיצוב והנדסה שבסיסה במונקאליירי, איטליה)
* מחיר היחידה: פחות מ-7,000 דולר
* בייצור דגמי "סייפה טיבה" נוצלו שירותיהם של כ־122 יצרנים מקומיים ויוצרו כ־810 חלקים
* "סייפה טיבה" נמכרת באוקראינה מאז 2012
* מאפייני הבטיחות של המכונית: כרית אוויר של הנהג והנוסע ו- ABS ("מערכת למניעת נעילה בבלימה") הותקנו בדגמי הבסיס
* אבזור: נגן CD, טכנולוגיה נגד גניבה, מיקום מושב הניתן להתאמה אישית וזווית תאורה קדמית וחלונות קדמיים אוטומטיים. לצד אביזרים אחרים כגון חלונות אחוריים אוטומטיים, בקרת אקלים אוטומטית, חישוקי אלומיניום ושלט רחוק ניתן להזמין במהלך הרכישה

==גלריה==
<gallery mode="packed" heights="120">
קובץ:SAIPA Tiba.jpg | "סייפה טיבה", 5 דלתות האצ'בק
קובץ:THBa2.jpg | "סייפה טיבה", 5 דלתות האצ'בק
קובץ:Saipa Tiba 2.jpg | "סייפה טיבה", 5 דלתות האצ'בק
קובץ:Tiba Kermanshah.jpg | "סייפה טיבה", 4 דלתות סדאן
קובץ:Saipa Tiba.jpg | "סייפה טיבה"
</gallery>

==ראו גם==
* Saipa Quick

== קישורים חיצוניים ==
* 
* 

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-2009
קטגוריה:כלי רכב המיוצרים באיראן
דניאל ביילי

דניאל אברטון ביילי (באנגלית: Daniel Everton Bailey; נולד ב-9 בספטמבר 1986) הוא אצן מאנטיגואה וברבודה. זוכה מדליית ארד באליפות העולם באולם (דוחה 2010) בריצת 60 מטר ומקום רביעי באליפות העולם (ברלין 2009) בריצת 100 מטר. הוא ייצג את מדינתו ב-4 אולימפיאדות (אתונה 2004 - ריו דה ז'ניירו 2016) וזכה לכבוד לשאת את דגל מדינתו בטקס הפתיחה ב-3 מהן. 

== ביוגרפיה ==

===2004===
באולימפיאדת אתונה (2004) הוא זכה לכבוד לשאת את דגל מדינתו בטקס הפתיחה. במשחקים עצמם, הוא סיים במקום 51 בריצת 100 מטר בתוצאה של 10.51 שניות.

===2005===
באליפות העולם שנערכה בהלסינקי, פינלנד בשנת 2005 הוא סיים במקום 33 בריצת 100 מטר בתוצאה של 10.49 שניות.

===2008===
באולימפיאדת בייג'ינג (2008) הוא סיים במקום 20 בריצת 100 מטר בתוצאה של 10.23 שניות.

===2009===
בתחרות שענרכה בפריז, צרפת ב-17 ביולי 2009 הוא קבע בריצת 100 מטר שיא לאומי דחש של 9.91 שניות.
====מקום רביעי באליפות העולם בריצה ההיסטורית ל-100 מטר====
חודש לאחר מכן, באליפות העולם שנערכה בברלין, גרמניה ב-16 באוגוסט הוא סיים במקום רביעי בריצת 100 מטר בתוצאה של 9.93 שניות, אחרי יוסיין בולט מג'מייקה שקבע שיא עולם חדש של 9.58 שניות, טייסון גיי מארצות הברית שקבע שיא לאומי חדש של 9.71 שניות ואסאפה פאוול מג'מייקה (9.84 שניות).

===2010===
====מדליית ארד באליפות העולם באולם====
באליפות העולם באולם שנערכה בדוחה קטר ב-13 במרץ 2010 הוא זכה במדליית ארד בריצת 60 מטר בתוצאה של 6.57 שניות, אחרי דוויין צ'יימברס מבריטניה (6.48 שניות) ומייק רוג'רס מארצות הברית (6.53 שניות).

===2011===
באליפות העולם שנערכה בדאיגו, קוריאה הדרומית בשנת 2011 הוא סיים במקום חמישי בריצת 100 מטר בתוצאה של 10.26 שניות. בשלב חצי הגמר הוא קבע תוצאה של 10.14 שניות.

===2012===
באולימפיאדת לונדון (2012) הוא זכה לכבוד לשאת את דגל מדינתו בטקס הפתיחה בפעם השנייה. במשחקים עצמם, הוא סיים במקום 17 בריצת 100 מטר בתוצאה של 10.16 שניות. בשלב המוקדמות הוא קבע תוצאה של 10.12 שניות ועלה מהמקום ה-13 לשלב חצי הגמר.

===2013===
באליפות העולם שנערכה במוסקבה, רוסיה בשנת 2013 הוא סיים במקום 40 בריצת 100 מטר בתוצאה של 10.45 שניות.

===2015===
באליפות העולם שנערכה בבייג'ינג, סין בשנת 2015 הוא סיים במקום 6 בריצת שליחים 4x100 מטר בתוצאה של 38.61 שניות.

===2016===
באולימפיאדת ריו דה ז'ניירו (2016) הוא זכה לכבוד לשאת את דגל מדינתו בטקס הפתיחה בפעם השלישית. במשחקים עצמם, הוא סיים במקום 23 בריצת 100 מטר בתוצאה של 10.20 שניות. הוא עלה משלב המוקדמות לשלב חצי הגמר אך לא השתתף בריצה זו.

== שיאים אישיים ==
===אצטדיון===
* ריצת 100 מטר: 9.91 שניות (2009)
* ריצת 200 מטר: 20.40 שניות (2014)
===אולם===
* ריצת 60 מטר: 6.54 שניות (2009)

== קישורים חיצוניים ==

קטגוריה:אצנים
קטגוריה:ספורטאים אנטיגואים
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:ילידי 1986
רם סטי

רם סטי (נולד ב-5 בינואר 1977) הוא כדורגלן עבר ישראלי, ששיחק במספר קבוצות בעמדות הקשר ההתקפי והחלוץ, ומזוהה בעיקר עם קבוצת הפועל ירושלים, שם גדל ובילה את רוב הקריירה שלו.

==קריירה==
סטי נולד וגדל בירושלים, והצטרף למחלקת הנוער של הפועל ירושלים בהיותו ילד בגיל 9. בגיל 18 נכלל בסגל הקבוצה הבוגרת, ואחרי עונה החל לשחק בה באופן קבוע. בקיץ 2006, אחרי עשר שנים בהפועל ירושלים ולראשונה בקריירה - עבר סטי מהפועל ירושלים, להפועל עירוני קריית שמונה תחת המאמן רן בן שמעון, איתה עלה לליגת העל לראשונה בתולדותיה. לאחר מכן עבר סטי למכבי אחי נצרת, ובתום שתי עונות בקבוצה, גם היא עלתה לליגת העל לראשונה בתולדותיה. בקיץ 2009 חתם סטי בקבוצת הפועל ניר רמת השרון, בה התקרבה למשחקי המבחן אך לא הצליחה לסיים במקום השלישי שהיה מוביל אותה למשחקי המבחן לעלייה. בקיץ 2010 חזר סטי לקבוצת המקור שלו הפועל ירושלים שביקשה ממנו לחזור ולחזק אותה על מנת לעלות לליגה הלאומית ממנה ירדה בעונה החולפת, והוא נענה לבקשתה וחזר לקבוצת ילדותו בגיל 33. בתום עונת 2010/2011 העפילה הפועל ירושלים חזרה לליגה הלאומית כשסטי משחק בקבוצה ומבקיע 7 שערים לעונה זו. סטי המשיך לשחק בקבוצה עוד 2 עונות, ובתום עונת 2012/2013, הודיע סטי על פרישה מכדורגל פעיל בגיל 36 וחצי, אחרי 25 שנות קריירה ו-14 עונות סך הכל במדי הפועל ירושלים.

==קישורים חיצוניים==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל ירושלים
קטגוריה:כדורגלני עירוני קריית שמונה
קטגוריה:כדורגלני מכבי אחי נצרת
קטגוריה:כדורגלני הפועל רמת השרון
קטגוריה:ישראלים שנולדו ב-1977
אהובי (שיר של נסרין קדרי)

אהובי הוא סינגל שהוקלט על ידי הזמרת ערבייה-ישראלית נסרין קדרי. השיר יצא לאור ב-19 באפריל 2021, על ידי חברת התקליטים "קדרי הפקות". זהו הסינגל הראשון של קדרי לאחר שעזבה את חברת התקליטים "ליאם הפקות".

== ביקורות ==
מבקר המוזיקה הישראלי יוסי חרסונסקי כתב על השיר כי . חרסונסקי העניק לשיר 2.5 כוכבי זהב מתוך חמישה.

== מיקומי שיא ==

=== גרסת "אהובי - LIVE" עם אושר כהן ===

== קישורים חיצוניים ==

* [https://www.nli.org.il/he/items/NNL_MUSIC_AL997009765869305171/NLI לדף השיר] באתר הספרייה הלאומית

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי נסרין קדרי
קטגוריה:שירים בעברית
קטגוריה:שירי אהבה בעברית
דרו פרגוסון

אנדרסון דרו פרגוסון החמישי (באנגלית: Anderson Drew Ferguson IV; נולד ב-15 בנובמבר 1966) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת ג'ורג'יה, מאז 2017. מחוז קונגרס זה משתרך מפרווריה הדרומיים של אטלנטה לפרוורים הצפוניים של קולומבוס. פרגוסון, חבר המפלגה הרפובליקנית, כיהן טרם היבחרו אל הקונגרס האמריקאי כראש עיריית וסט פוינט.

== ביוגרפיה ==
פרגוסון נולד בעיר ואלי (Valley) שבמזרח אלבמה. הוא בוגר אוניברסיטת ג'ורג'יה והמכללה הרפואית של ג'ורג'יה, שהיא חלק מאוניברסיטה אוגוסטה. טרם כניסתו לפוליטיקה של ארצות הברית היה פרגוסון רופא שיניים משפחתי במרפאה בבעלותו. הוא היה חבר במועצת העירייה של וסט פוינט, ולאחר מכן כיהן כראש העיר מ-2008 ועד 2016, אז התפטר כדי להתמקד במסע הבחירות שלו אל בית הנבחרים של ארצות הברית.

בבחירות 2016, פרגוסון התמודד על ייצוג מחוז הקונגרס השלישי של ג'ורג'יה בבית הנבחרים של ארצות הברית. נציג המחוז המכהן, לין וסטמורלנד , פרש מהחיים הציבוריים. בבחירות המקדימות שהתקיימו במפלגה הרפובליקנית – התחרות האמיתית במעוז רפובליקני זה – ניצב בפני חבר הסנאט של ג'ורג'יה מייק קריין. משאף אחד מהם לא גרף לפחות 50% מהקולות, נכפה עליהם סיבוב שני (Runoff), זאת לאחר ששניהם קיבלו כל אחד 27% מהקולות ופער של מאה קולות בלבד הפריד ביניהם. ב-26 ביולי 2016 גבר פרגוסון על קריין עם 54% מהקולות. ביום הבחירות הכלליות בנובמובר, ניצח פרגוסון את אנג'לה פנדלי, מועמדת המפלגה הדמוקרטית, וגרף 68% מקולות הבוחרים

בהתמודדותו אל הקונגרס ב-2016, מיקד פרגוסון את מצע הבחירות שלו על ביטחון לאומי בגבולות, חיסול המדינה האסלאמית וחיזוק הכוחות המיוחדים של צבא ארצות הברית, החלפת מס ההכנסה במס שטוח, ביטול חוק הגנת החולה וטיפול בר השגה ותמיכה בתיקון לחוקת ארצות הברית שיגביל את תקופות הכהונה בקונגרס. פרגוסון הושבע לתפקידו ב-3 בינואר 2017, עם התכנסות הקונגרס ה-115 של ארצות הברית.

בנובמבר 2018, לאחר שנבחר מחדש בבחירות האמצע באותו החדש, מונה פרגוסון בידי סטיב סקליס לסגן המצליף הראשי בסיעה הרפובליקנית בבית הנבחרים. תפקיד זה מהווה אבן דרך היסטורית לתפקידים בכירים יותר בסיעה הרפובליקנית. לדוגמה, מנהיג הרוב העתידי אריק קנטור ומנהיג מיעוט הבית הנוכחי קווין מקארתי שימשו פעם כסגן הראשי. פרגוסון חתם על התובענה הייצוגית שביקשה לבטל את תוצאות הבחירות לנשיאות ארצות הברית 2020, אחד מארבעה נציגי ג'ורג'יה בקונגרס שעשו זאת. בית המשפט העליון של ארצות הברית דחה את התביעה ב-11 בדצמבר 2020. המיזם "Vote Smart" מדווח כי סקירת עמדותיו השמרניות העניקה לפרגוסון הערכה בת 55%.

ב-14 בדצמבר 2023 הודיע פרגוסון כי לא יתמודד לתקופת כהונה נוספת בבחירות 2024 על מנת לבלות יותר זמן עם משפחתו.

== קישורים חיצוניים ==

* 

* [https://fergusonforgeorgia.com/conservative-for-georgia/ אתר האינטרנט האישי של דרו פרגוסון] 
* 

== הערות שוליים ==

קטגוריה:רופאי שיניים
קטגוריה:בוגרי אוניברסיטת ג'ורג'יה
קטגוריה:ראשי עיריות בג'ורג'יה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מג'ורג'יה
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1966
הנחש (סדרת טלוויזיה)

הנחש (באנגלית: The Serpent) היא מיני-סדרה בריטית מסוגות הדרמה היסטורית והפשע שפותחה בידי חברת Mammoth Screen עבור ה-BBC, ושודרה ב-BBC ובנטפליקס. הסדרה מבוססת על פשעיו של הרוצח הסדרתי צ'ארלס סובראג', שסימם, שדד ורצח תיירים צעירים מערביים בתאילנד, הודו ונפאל בשנים 1975-1976. בסדרה מככב השחקן האלג'יראי-צרפתי טהר ראהים בתפקיד הראשי כצ'ארלס סובראג'.

הסדרה שודרה בערוץ BBC One בערב השנה החדשה של 2021,<ref></ref> ועלתה לאוויר בנטפליקס באפריל 2021.

== עלילה ==
באמצע שנות השבעים, הרוצח הסדרתי הצרפתי, צ'ארלס סובראג', מסמם, שודד ורוצח תיירים, במיוחד תרמילאים צעירים, בבנגקוק, בשאר תאילנד, הודו ונפאל. הוא גונב את הדרכונים והזהויות של קורבנותיו כדי לנדוד בעולם ומוכר אבני חן גנובות יחד עם חברתו הקוויבקית, מארי-אנדרה לקלר. בשיא קריירת הפשיעה שלו, דיפלומט הולנדי, הרמן קניפנברג, מתחיל לחקור את רציחותיהם של תיירים הולנדים ומגלה קצה חוט שמוביל לסובראג'.<ref></ref>

== דמויות ושחקנים ==
* טהאר רחים בתפקיד צ'ארלס סובראג
* ג'נה קולמן בתפקיד מרי-אנדרה לקלר
* בילי האוול בתפקיד הרמן קניפנברג
* אלי באמבר בתפקיד אנג'לה קניפנברג
* אמש אדירווירה בתפקיד אג'אי צ'ודהארי
* טים מקינרני בתפקיד פול סימונס

== הפקה ==
=== פיתוח וליהוק ===
ביולי 2019, BBC הודיעה על כך שהזמינה סדרת דרמה בת 8 פרקים המבוססת על סיפורו של הרוצח צ'ארלס סובראג'<ref></ref> בכיכובו של טהאר רחים בתפקיד הראשי.<ref></ref> בספטמבר של אותה השנה פורסם שג'נה קולמן, בילי האוול ואלי במבר יצטרפו לקאסט הראשי. ריצ'רד וורלו וטום שנקלנד יכתבו את הסדרה, שנקלנד והנס הרבוטס יביימו, ושנקלנד ו-וורלו ישמשו כמפיקים בפועל לצד סטיבן סמולווד, פרית'י מבהאלי, דמיאן טימר ולוסי ריצ'ר.<ref></ref>

=== צילומים ===
הסדרה צולמה בתאילנד, עד תחילת מגפת הקורונה במרץ 2020, שעיכבה את הצילומים בחמישה חודשים. הצילומים הושלמו באוגוסט 2020, בהרטפורדשייר שבאנגליה.

== ביקורות ==
באתר Rotten Tomatoes, הסדרה קיבלה דירוג של 68%, שמבוסס על 31 ביקורות, עם ציון ממוצע של 6.38 מתוך 10.<ref></ref> הסדרה קיבלה ציון של 59 מתוך 100 באתר Metacritic, בהתבסס על 17 ביקורות.<ref></ref>

המבקר דורון ברוש, מעיתון מעריב, פרסם ביקורת שלילית על הסדרה, ותיאר אותה כ"מריחת זמן משעממת [...] עם עלילה שעסוקה בחזרות על עצמה ולא מתקדמת לשום מקום".<ref></ref> גם אילן קפרוב מאתר וואלה! תיאר את הסדרה באופן שלילי, וציין גם הוא את הקצב האיטי והמבלבל של הסדרה.<ref></ref>

== קישורים חיצוניים ==

* 
* [https://www.youtube.com/watch?v=Q55QbwZN9Ac טריילר לסדרה] בערוץ היוטיוב של ה-BBC
*

== הערות שוליים ==

קטגוריה:נטפליקס: תוכניות וסדרות
קומפוסט תולעים

קומפוסט תולעים
קומפוסט תולעים או דשונת תולעים (Vermicompost) היא שיטה ליצירת קומפוסט באמצעות שימוש בתולעים המפרקות פסולת אורגנית והופכים אותה לדשונת עשירה בחומרים מזינים.

קומפוסט תולעים הוא תוצר של תהליך הפירוק פסולת אורגנית באמצעות מינים שונים של תולעים, בדרך כלל מן המינים איסניה פטידה, תולעים לבנות (Enchytraeus buchholzi) ותולעי אדמה אחרות, כדי ליצור תערובת של פסולת ירקות או מזון בתהליך פירוק, חומרי מצע, והומוס. תהליך זה נקרא באנגלית "ורמיקומפוסטינג" vermicomposting, ואילו גידול תולעים למטרה זו נקרא ורמיקולטורה.<ref></ref>

תוצר העיכול של התולעים (נקרא גם הומוס תולעים) הוא התוצר הסופי של פירוק החומרים האורגניים ידי תולעי אדמה. הוכח כי תוצרים אלה מכילים רמות מופחתות של מזהמים וריכוזים גבוהים יותר של חומרים מזינים מאשר אלה הקיימים בחומרים האורגניים טרם הפכו לדשונת.

דשונת תולעים מכילה חומרים מזינים מסיסים במים ומהווה דשן אורגני מצוין ועשיר בחומרים מזינים. דשונת תולעים משמשת בחקלאות בכלל ובחקלאות אורגנית בפרט.

את השיטות ליצירת דשן תולעים ניתן ליישם גם לטיפול בשפכים. גרסה אחת של התהליך היא סינון באמצעות תולעים, לפירוק החומר האורגני, הפתוגנים וכמות החיידקים האווירנים ממי שפכים או ישירות משפכי אסלות.

== סקירה כללית ==
דשונת תולעים צברה פופולריות בסביבה התעשייתית ובסביבה הביתית כיוון שלעומת שיטות מקובלות ליצירת דשונת, שיטה זו לטיפול בפסולת אורגנית היא מהירה יותר.<ref></ref> בתהליך יצירת דשונת תולעים מצואה היא מכילה רמות מליחות נמוכות יותר משיטות אחרות לטיפול בצואה.

תולעי אדמה (או תולעי קומפוסט) הזוכות לשימוש הרב ביותר הן מהמין איסניה פטידה, אם כי השלשול האירופי (Eisenia hortensis) ותולעת אדמה אדומה ( Lumbricus rubellus ) יכולות לשמש אף הן ליצירת דשונת תולעים. תולעי איסניה פטידה מומלצים על ידי רוב המומחים לדשונת תולעים, כיוון שתצרוכת המזון שלהן גבוהה יותר והן מתרבות במהירות.

דשונת תולעים, המכילה חומרים מזינים מסיסים במים, היא דשן אורגני עשיר אשר טוב להכנת הקרקע באופן יעיל לקליטת הצמחים. דשונת תולעים משמשת לעיתים כדשן אורגני. כיוון שתולעי האדמה טוחנות ומערבבות באופן אחיד מינרלים בצורותם הפשוטה, דשן זה זמין לצמחים. מערכות העיכול של התולעים יוצרות סביבה המאפשרת למינים מסוימים של חיידקים לשגשג כדי לסייע ביצירת סביבת אדמה "חיה" לצמחים. אותה אדמה שעברה במערכת העיכול של תולעי האדמה נקרא דרילוספירה.

דשונת תולעים מקובלת מאוד בתחום הפרמקלצ'ר.

== קישורים חיצוניים ==

==הערות שוליים==

קטגוריה:צואה
קטגוריה:טכנולוגיה סביבתית
קטגוריה:פינוי פסולת
קטגוריה:תולעים
קטגוריה:קומפוסט
אונס במהלך רצח העם הארמני

ארבע נשים ארמניות שנמכרו כשפחות מין אך חולצו על ידי המיסיונרית הדנית, [[קארן ג'אפה ]]
אונס במהלך רצח העם הארמני בוצע על ידי האימפריה העות'מאנית שבראשה עמדה מפלגת הטורקים הצעירים ובוצע על ידי הצבא הטורקי, מיליציות ואנשי ציבור. עוד לפני ביצוע רצח העם הארמני שימשה השפלה מינית כשיטה להפחדת האוכלוסייה הארמנית המקומית. נשים ונערות צעירות לא רק היו קורבן לאונס אלא גם נאלצו להתחתן בכפייה, להיות חלק ממעגל זנות כפויה ועבדות מינית.

מפקדים צבאיים אמרו לחייליהם "לעשות [לנשים] מה שתרצו", מה שהביא להתעללות מינית רווחת. מגורשות הוצגו עירומות בדמשק ונמכרו כשפחות-מין באזורים מסוימים, כולל מוסול על פי דיווחו של הקונסול הגרמני שם, דבר שהיווה מקור חשוב של הכנסה לחיילים המלווים. רוסלר, הקונסול הגרמני בחלב בזמן רצח העם, שמע מארמני "אובייקטיבי" שבערך רבע מהנשים הצעירות שמראיהן היה "נאה פחות או יותר", נאנסו באופן קבוע על ידי שוטרים, וש"היפות עוד יותר" נאנסו על ידי 10–15 גברים. כתוצאה מכך נערות ונשים הושארו מאחור למות.

== היסטוריה ==

במקביל לפרוץ מלחמת העולם הראשונה החל רצח העם הארמני שבו האוכלוסייה הארמנית נשלחה לצעדות מוות ולבסוף הורעבו למוות ועונו. במהלך הצעידות אנסו הטורקים את מעט הנשים, הילדות הצעירות והנערים ששרדו את אותן צעידות מוות.

במהלך רצח העם הארמני, אונס הנערות הצעירות היה דבר שתוכנן לפני ביצועו, במרבית המקרים הוחלט לתקוף את הנערות בבתיהם עוד בטרם יגורשו מהכפר או במהלך צעדות המוות שהתרחשו ברחבי המדבר הסורי. לדברי עדי ראייה ממעשי האונס כל נערה שהייתה מעל גיל שתים עשרה נאנסה, לעיתים גם צעירות יותר נאנסו. הנשים נאנסו כחלק מאונס קבוצתי וחלקן אף התאבדו לאחר מכן.

== ראו גם ==
* ההשתוללות במונטה קאסינו

== הערות שוליים ==

קטגוריה:רצח העם הארמני
קטגוריה:אונס
קטגוריה:אלימות מינית בזמן מלחמה
שאנדור אולמן

שאנדור אוּלמן, אביר אֶרֵינִי (בהונגרית: lovag Erényi Ullmann Sándor, ידוע גם כ-Alexander de Erény Ullmann, 18 בפברואר 1850 פשט – 1 באוגוסט 1897 באד אישל) היה משפטן, כלכלן, נדבן ופוליטיקאי יהודי-הונגרי.

==קורות חיים==
שאנדור אולמן נולד בשנת 1850 בפשט כבנו השלישי מבין ארבעת ילדיהם של קארוי אולמן (1809–1880), מייסד חברת הביטוח הראשונה בהונגריה וסגן יושב ראש בנק המסחר של פשט, ושל אשתו, שרולטה (שלרוטה).

הוא התחנך בבודפשט ובווינה, בה סיים בשנת 1872 את התואר "דוקטור למשפטים". בשנת 1873 התקבל ללשכת עורכי הדין.
בשנת 1879 נבחר ל"ועד עיר הבירה". בשנת 1880 אחרי מות אביו זכתה המשפחה לתואר אצולה מידי הקיסר פרנץ יוזף של האימפריה האוסטרו-הונגרית. יחד עם אחיו תרם קרן של 3000 פורינט עבור האקדמיה ההונגרית למדעים.
בשנים 1884–1892 ייצג אולמן את מחוז הבחירות אלשוארפאש (בימינו ארפאשו דה ז'וס (קומונה) ברומניה) בפרלמנט ההונגרי בבודשפט.
אולמן כתב מאמרים ומסות בסוגיות משפטיות וכלכליות בעיתונים פסטר לויד, "אלנר" (Ellenör - "המפקח") ונויצייט (Neuzeit - זמן חדש) וכן בכתב העת היהודי Egyenlőség ("שוויון")
החל משנת 1885 היה פעיל בהנהגת האגודה לסיוע לסופרים ההונגרים. כמו כן השתתף בהקמת האיגוד "פוליקליניקה" לבריאות והיה חבר בהנהגתו.
בשנת 1897 נפטר אולמן משבץ בבאד אישל, בגיל 47.
לפי הזמנתו נבנה בשנת 1884 בבודפשט בדרך אנדראשי 11 פינת דיולה קאלדי, הבניין התלת -קומתי המכונה "ארמון אולמן" שתוכנן בסגנון נאו-רנסאנס על ידי האדריכל וילמוש פרוינד.

אולמן היה נשוי לבטי לבית פריש ונולד להם בן בשם אנדור.

==ספריו==
*1877 - A Részvényes Kereseti Jogáról - על הזכויות המשפטיות של בעלי המניות
*1879 - A Kényszeregyezség Kérdéséhez - "על סוגיית ההסדרים הכפויים"
*1880 - Az Ipartörvény Reviziója - על תיקון חוקי התעשייה
*1882 - A Magyar Kereskedelmi és Iparkamarák Reformja - על הרפורמה של לשכות המסחר והתעשייה ההונגריות
*1888 - Zsidó Felekezeti Ügyek Rendezése - על הסדר העניינים הדתיים היהודים

==קישורים חיצוניים==
*[https://jewishencyclopedia.com/articles/14570-ullmann-alexander-de-ereny Isidore Singer, Lajos Venetianer "Alexander Ullmann de Ereny" in Jewish Encyclopaedia]
*[https://yivoencyclopedia.org/article.aspx/Ullmann_Family הערך Ullmann Family באנציקלופדיית YIVO של יהדות מזרח אירופה]
*[https://www.arcanum.hu/en/online-kiadvanyok/Lexikonok-magyar-irok-elete-es-munkai-szinnyei-jozsef-7891B/u-B233F/ullmann-sandor-erenyi-B26B4/ באתר Arcanum Digitheca על הסופרים ההונגרים]
*[http://mek.oszk.hu/04000/04093/html/szocikk/15170.htm בלקסיקון היהודי ההונגרי בעריכת פטר אויווארי, 1929]
*[https://mazsihisz.hu/hirek-a-zsido-vilagbol/megemlekezesek/ma-van-ullmann-sandor-halalozasi-evforduloja באתר mazsihisz ]

==הערות שוליים==

קטגוריה:כלכלנים יהודים הונגרים
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:אצולה יהודית הונגרית
קטגוריה:נדבנים יהודים הונגרים
קטגוריה:בוגרי אוניברסיטת וינה
קטגוריה:משפטנים יהודים הונגרים
קטגוריה:משפחת אולמן
קטגוריה:ילידי 1850
קטגוריה:הונגרים שנפטרו ב-1897
Allegro

אלגרו (בפולנית: Allegro) היא פלטפורמת מסחר אלקטרוני בשפה הפולנית.

החברה מעסיקה כ-2,100 עובדים ברחבי פולין והמטה החברה ממוקם בעיר פוזנן.

על פי דירוג אלקסה, האתר הוא בין 250 האתרים הנפוצים ביותר בעולם ודורג במקום החמישי בפולין.

== היסטוריה ==
חברת אלגרו הוקמה בשנת 1999 על ידי חברת סרף סטופ שופ (Surf Stop Shop) ונרכשה מיד לאחר מכן על ידי אתר המכירות הפומביות המקוונות QXL Ricardo.

בשנת 2007 מותג האתר מחדש ושונה שמו לטרדוס (Tradus).

בשנת 2008 רכשה חברת נספרס (Naspers) את קבוצת אלגרו לשלשת קרנות ההשקה סינבן (Cinven), פרמירה (Permira) ומיד-יורופ (Mid Europa Partners).

בשנת 2011, רשמה החברה ציון דרך כאשר מנתה כ-11 מיליון משתמשים ובשנת 2017 הגיעה אף ל-20 מיליון משתמשים.

== קישורים חיצוניים ==

* 
* 
* 

== הערות שוליים ==

קטגוריה:חברות פולניות
קטגוריה:חברות מסחר אלקטרוני